Shalom! Tervetuloa Veahavta et Israel -ohjelman pariin.
Se tarkoittaa: Sinä rakastat Israelia.
Tri Baruch Korman selittää nyt puolen tunnin ajan Raamattua.
Hän on vanhempi luennoitsija Zera Avraham -instituutissa Israelissa.
Kurssit ovat hepreaksi, mutta hän opettaa kerran viikossa englanniksi.
Saat lisätietoa Israelin-työstämme sivuiltamme LoveIsrael.org.
Nyt on tri Baruchin vuoro.
Olemme pelastettuja armosta, uskon kautta, -
emme tekojemme kautta.
Lakia ei annettu meille tuomaan pelastusta.
Mutta kun tutkimme Heprealaiskirjettä, opimme, -
että paras tapa ymmärtää Messiasta ja hänen työtään, -
on ymmärtää Mooseksen lakia oikein.
Sen perustalla ymmärrämme totuutta paremmin.
Jatketaan siitä, mihin jäimme viime viikolla, eli Hepr. 9:stä.
Siellä kerrotaan, miksi Messiaan piti kuolla -
ja miksi hänen verensä on niin tärkeä.
Eräs tunnettu raamatunopettaja ei korosta verta, kuten tulisi.
Hän korostaa vain Messiaan kuolemaa.
Kuolema oli tärkeä, mutta niin myös verenvuodatus.
Kirjailija väittää temppelin uhrihetken olleen verinen teurastus.
Väite ei pidä paikkaansa.
Tämä raamatunopettaja ei tiedä, mitä Mooseksen kirjoissa sanotaan.
Eläimet surmattiin huolellisesti.
Pyhäkkö ei ollut raakalaismainen teurastuspaikka.
Kyllä siellä eläimiä teurastettiin mutta hyvin huolellisesti.
Veri kerättiin talteen. Sitä käsiteltiin tarkasti.
Eläinuhrit sopivat myös osaksi jumalanpalvelusta.
Eli jos painotetaan vain kuolemaa, Tooraa ei ole käsitetty oikein.
Eläimen piti kuolla synnin seurauksena.
Synti ja kuolema kuuluvat yhteen.
Kuolemme syntimme tähden. Kuolema tuli maailmaan synnin takia.
Sen lisäksi haluamme tuntea lunastussanoman.
Lunastus tapahtuu verenvuodatuksen kautta.
Joku voi opettaa epäraamatullisesti, -
kuten että Messiaan veressä ei ole voimaa, -
mutta kyllä on. Messiaan veressä on voima.
Messiaan veri on perusasia.
Se vuodatettiin oikealla tavalla ja oikeassa paikassa.
Ihmiset voivat puhua lämpimikseen -
tarkistamatta opetuksen raamatullisuutta.
Esimerkiksi noustuaan kuolleista -
Jeshua kielsi Maria Magdalenaa koskettamasta itseään, -
koska hän ei ollut vielä noussut Isänsä luo.
Myöhemmin hän kehotti Tuomasta koskettamaan haavojaan, -
jotta tämä tietäisi, ettei Jeesus ollut aave vaan todellinen.
Jeesus oli siinä välissä käynyt taivaallisissa olevassa temppelissä.
Hän puhdisti verellään kaiken, -
jotta syntinen ihminen pääsisi Jumalan valtakuntaan.
Messiaan veri oli elintärkeä.
Kerrataan, mitä opimme Heprealaiskirjeen 9. luvusta.
Hepr. 9:22: -
"Niin puhdistetaan lain mukaan miltei kaikki verellä..."
Veri puhdistaa -
ja voi uudistaa ihmisen tilan, -
niin että Jumala voi häntä käyttää.
Mutta jos ajatellaan, ettei Tooraa tarvitse enää tutkia, -
silloin teet teologisen virheen.
"Niin puhdistetaan lain mukaan miltei kaikki verellä, -
ja ilman verenvuodatusta ei tapahdu anteeksiantamista."
Anteeksiannosta voisi käyttää myös sanaa siirtäminen.
Synnin voima ja seuraukset siirrettiin pois.
Kuolema ei riitä, vaan tarvitaan myös verta.
Sama pätee pääsiäiseen.
Ei ole sattumaa, että Messias kuoli pääsiäisenä.
Pääsiäinen liittyy kuolemaan. Silloin tapahtuu lunastus.
2. Mooseksen kirjasta näemme, -
että karitsan piti kuolla. Mutta kun kuoleman enkeli kävi Egyptin läpi, -
etsikö hän karitsan ruhoa? Ei etsinyt.
Hän tarkasti, oliko koteihin sivelty verta.
Jos joku väittää, ettei veri ole tärkeää vaan pelkkä kuoleman vertauskuva, -
hän opettaa väärin.
Hän ei tunne VT:n antamaa esikuvaa -
jonka avulla voimme tulkita UT:a ja ymmärtää Messiaan työtä.
Katsotaan jaetta 23.
Siinä käytetään sanaa välttämätön.
"On siis [aiemmin puhutun perusteella] välttämätöntä..."
Näiden asioiden kautta saamme perspektiiviä asiaan.
"...että taivaallisten kuvat tällä tavalla puhdistetaan, -
mutta että taivaalliset itse puhdistetaan -
paremmilla uhreilla kuin nämä."
Siinä puhutaan jumalanpalveluksesta.
Tässä puhutaan lunastuksesta, ja Messias on Lunastaja.
Niiden sanojen merkitystä ei voi yliarvioida.
Vasta kun ymmärrämme lunastuksen, voimme ymmärtää Messiaan työtä -
ja sitä, miten suhtautua siihen Jumalan mielen mukaisesti.
Siksi Raamatussa on asiasta esikuva.
Viime viikolla mainitsimme 2. Moos. 24:n.
Kohtaa lainaten kerrotaan, miten Mooses otti verta, vettä jne.
Hän pirskotti ne lain kirjojen sekä kansan päälle.
Kirjoituksissa kerrotaan myös pyhäköstä -
esim. 4. Moos. 7:ssä.
Ylimmäinen pappi meni pyhäkköön -
ja pirskotti kaikki sen esineet verellä ja vedellä: -
liitonarkin, lampunjalan, näkyleipäpöydän ja alttarin.
Näin ne vihittiin jumalanpalvelusta varten.
Raamatussa sanotaan, että samalla tavalla nämä esineet -
piti puhdistaa taivaallisissa olevassa temppelissä.
Mutta vuohien ja härkien veri ja hiehon tuhka eivät riittäneet.
Taivaallisen temppelin astiat tarvitsivat puhdistukseen -
paremman uhrin.
Luetaan jae 24: -
"Sillä Kristus ei mennyt käsillä tehtyyn kaikkeinpyhimpään..."
Siinä puhutaan maanpäällisestä temppelistä.
"...joka vain on sen oikean kuva..."
Jerusalemissa melkein 2000 vuotta sitten ollut temppeli oli vain kopio.
Jumala käski Moosesta tekemään ilmestysmajan esineet.
Oikeasti ne valmisti Bezalel -
Mooseksen Jumalalta saaman taivaallisen ilmestyksen mukaan.
Käsintehdyt esineet olivat kopioita oikeista, taivaallisista esineistä.
"....vaan itse taivaaseen..."
Tässä puhutaan Jeshuasta: -
"...nyt ilmestyäkseen Jumalan kasvojen eteen meidän hyväksemme"
Hän puhdisti ja vihki nuo esineet, -
jottemme palvoisi Jumalaa pelkästään Jerusalemissa -
vaan palvontamme nousisi taivasten valtakuntaan asti -
elävän Jumalan eteen.
Kyseessä ei olisi enää esikuva vaan todellinen palvonta.
Messias antoi meille kyvyn Jumalan palvomiseen, -
josta Toora vain antoi esikuvan. Näin tässä opetetaan.
Luetaan Hepr. 9:25:stä: -
"Eikä hän mennyt uhratakseen itseänsä monta kertaa..."
Siinä puhutaan Messiaan työn riittävyydestä.
Jos hänen työnsä ei olisi ollut parempi, -
hänen olisi pitänyt uhrata itsensä monta kertaa.
"...niinkuin ylimmäinen pappi joka vuosi menee kaikkeinpyhimpään, -
vierasta verta mukanaan..."
Jos Messias ei olisi ollut leeviläisiä ylipappeja parempi, -
jos hän olisi ollut vain tavallinen ylipappi, -
hänen työnsä olisi ollut riittämätön.
Mooseksen lain mukaan pappien piti uhrata joka vuosi.
Maallisen ylipapin työ vaikutti vain yhden vuoden ajan.
Silloin Messiaankin olisi pitänyt uhrata itsensä joka vuosi.
Mutta näin ei asia ollut. Messias oli suurempi. Jae 26: -
"...sillä muutoin hänen olisi pitänyt kärsimän monta kertaa -
maailman perustamisesta asti; -
mutta nyt hän on yhden ainoan kerran -
maailmanaikojen lopulla ilmestynyt..."
Hän teki työnsä täydellisesti.
"...mutta nyt hän on yhden ainoan kerran -
maailmanaikojen lopulla ilmestynyt..."
Kaikki tulee täydelliseksi maailmanaikojen lopulla.
Eli Messiaan työn liittyy Jumalan valtakunnan tulemiseen.
Jae 26 loppu: -
"...hän on yhden ainoan kerran maailmanaikojen lopulla ilmestynyt, -
poistaakseen synnin uhraamalla itsensä."
Hän tuli maailmaan uhratakseen itsensä yhden kerran.
Yksi kerta riitti.
Hänen työnsä oli täydellinen ja sisältää iankaikkisen lunastuksen.
Hänen ei tarvitse toistaa uhria kuten muiden ylipappien.
Hänen pappeutensa oli parempi.
Kuten opimme luvussa 7, vasta kun ymmärrämme leeviläistä pappeutta, -
ja lakia, joka asetti heidät asemaansa, -
voimme ymmärtää Messiaan työtä ja hänen lakiaan eli evankeliumia.
Pieni varoituksen sana.
Messias sanoo: "Jos rakastatte minua, pidätte minun käskyni."
Hän puhuu samoista Raamatun käskyistä, -
mutta voimme toteuttaa ne uudella tavalla, -
Pyhän Hengen voitelun, voiman ja opastuksen avulla.
Me, jotka Hengessä vaellamme, täytämme lain vanhurskauden.
Ei lain kirjainta vaan sen hengen ja tarkoituksen.
Niin Paavali opettaa Room. 7:ssä.
Mutta vasta kun ymmärrämme lakia, -
kykenemme ymmärtämään oikein Messiaan kaikkiriittävää työtä, -
jossa meille hankittiin iankaikkinen lunastus, -
ja ottaa sen oikein vastaan.
"...hän on yhden ainoan kerran maailmanaikojen lopulla ilmestynyt, -
poistaakseen synnin uhraamalla itsensä."
Katsotaan jaetta 27.
Siinä puhutaan hyvin tärkeästä asiasta, -
tulevasta tuomiosta.
Usein ihmiset eivät halua lukea eivätkä kuunnella -
sanomaa tuomiopäivästä. Se ei ole järkevää.
Vaikket ajattele, kuuntele tai tiedä paljon tuomiopäivästä, -
se on silti tulossa.
Jumala puhuu siitä tässä hyvin selvästi ja vahvasti.
Hepr. 9:27: -
"Ja samoinkuin ihmisille on määrätty..."
Sana "määrätä" tarkoittaa, että asia on lopullisesti päätetty.
Se on määrätty jokaiselle ihmiselle.
"Ja samoinkuin ihmisille on määrätty, että heidän kerran on kuoleminen..."
Tulee hetki, jolloin ihminen kuolee.
Sanat "kerta kaikkiaan" liittyvät iankaikkisuuteen.
Miksi tässä käytetään tuota ainutlaatuista sanaa?
Siksi, koska meidän halutaan ymmärtävän, -
että tulossa on tuomio, jolla on iankaikkisia seurauksia.
Iankaikkisista seurauksista kerrotaan hyvin -
Danielin kirjan 12. luvussa, -
jossa puhutaan ylösnousemuksesta.
Kaikki ihmiset nousevat ylös, eivät vain uskovat.
Jokainen nousee ylös, samoin kuin jokainen kuolee.
Ylösnousemuksen jälkeen tulee Jumalan tuomio.
Danielin ilmoittama totuus näkyy myös muualla Raamatussa.
Ihminen kuolee, ja tulee tuomio.
Jumala joko hyväksyy tai hylkää hänet.
Daniel puhuu luvussa 12 ylösnousemuksesta.
Toiset nousevat häpeään ja iankaikkiseen kauhistukseen.
Toiset nousevat iankaikkiseen elämään.
Tuomio ratkaisee, missä vietät iankaikkisuutesi.
Tuomio perustuu vain yhteen asiaan, eivätkä kyseessä ole teot.
Tekojen mukaankin tuomitaan toisessa tuomiossa, -
joka perustuu eri kriteereille.
Tämä tuomio perustuu sille, miten suhtauduit Messiaaseen.
Otitko vastaan hänen tarjoamansa lunastuksen?
Otitko vastaan Messiaan veren voiman -
synnin poistamiseksi?
Jos otit, Jumala ottaa sinut vastaan. Sinä kelpaat hänelle.
Hän näkee sinussa ainokaisen Poikansa, Messiaan, vanhurskauden.
Syntini pantiin Messiaan päälle, kun hän riippui ristillä.
Hänen vanhurskautensa luetaan hyväksemme, kun uskomme.
Jumala ei näe syntejämme, koska ne maksettiin ristillä.
Sana sanoo, että ne on otettu pois.
Sen, mikä jää jäljelle, Jumala on antanut meille lahjaksi, -
Poikansa vanhurskauden.
Tuomiolla Jumala näkee uskovan vanhurskaana, -
joten tietysti hän ottaa meidät vastaan.
Katsotaan vielä jaetta 27: -
"...ihmisille on määrätty, että heidän kerran on kuoleminen, -
mutta senjälkeen tulee tuomio..."
Tuomio tulee oikeasti. Älä luule, että jokainen pelastuu -
tai että Jumalan rakkaus on niin väkevä ja anteeksiantamus niin laaja -
että lopuksi kaikki pelastuvat. Se on väärää opetusta.
Silloinhan ristin työ ei olisi minkään arvoinen.
Sanassa sanotaan, että elämään vievä tie on kaita -
ja harvat sen löytävät.
Kaidalle tielle pääseminen vaatii lapsenkaltaista uskoa, -
ja nöyryyttä tunnustaa syvä anteeksiannon tarpeemme -
ja uskoa siihen, että pelastus on mahdollista vain ristin kautta.
Tarkoitatko, että olen niin kurja, -
että Messiaan piti kokea kauhea ristinkuolema vuokseni? - Kyllä.
Jos en nöyrry myöntämään noita asioita, -
Jumala ei ota minua vastaan, koska hylkäsin hänen armonsa.
Oletko sinä ottanut vastaan hänen tarjoamansa armon?
Myönnätkö nöyrästi, että pelkästään sinun syntisi -
saivat Messiaan kärsimään kauhistuttavan ristiinnaulitsemisen, -
jotta saisit syntisi anteeksi?
Jae 27: "...ihmisille on määrätty, että heidän kerran on kuoleminen, -
mutta senjälkeen tulee tuomio, -
samoin Kristuskin, kerran uhrattuna ottaakseen pois monien synnit..."
Siinä ei puhuta pelkästään syntiuhrista -
vaan siitä, että otetaan ne pois. Ne nostetaan meistä pois.
Tuon kielikuvan mukaan synti painaa meitä alas.
Se on raskas taakka ihmisen kannettavaksi.
Mutta kun saamme pelastuksen lahjaksi, Messias ottaa pois syntimme.
Hän nostaa pois syntimme. Jakeen 28 lopussa sanotaan, -
että Messias tuli ensimmäisen kerran kuollakseen ristillä.
Silloin hän ratkaisi synnin ongelman.
Mutta tullessaan toisen kerran hän ei mene enää ristille, -
vaan "...on toistamiseen ilman syntiä ilmestyvä pelastukseksi..."
Eli hänen ei uudelleen tullessaan tarvitse enää käsitellä syntiongelmaa.
Messias "on toistamiseen ilman syntiä ilmestyvä -
pelastukseksi niille, jotka häntä odottavat."
Odotatko sinä hänen paluutaan?
Uskotko, että hän palaa takaisin ja että näet hänet, jos olet elossa?
Jos olet jo kuollut, olet hänen kanssaan taivaassa.
Saavut hänen kanssaan maan päälle, koska Sanassa sanotaan: -
"Hän saapuu kaikkien pyhiensä kanssa."
Tullessaan hänen ei tarvitse enää ottaa pois syntiä. Sen hän on tehnyt.
Hän saapuu pelastukseksi.
UT on kirjoitettu kreikaksi, mutta hepreassa pelastus on jeshu'a.
Eli Jeshua no'ten jeshu'a.
Jeshua antaa pelastuksen.
Sanat jeshua ja jeshu'a ovat samasta juuresta.
Niissä on vain kieliopillinen ero.
Aina kun sana pelastus mainitaan Raamatussa, -
sen pitäisi tuoda mieleesi Jumalan valtakunta.
Kun sanotaan, että hän saapuu uudelleen, -
ei synnin tähden vaan pelastukseksi, joka on ristintyön tulos.
Ei ole kyse vain anteeksiannosta vaan anteeksiannon syystä.
Syy oli se, että pääsisit hänen iankaikkiseen valtakuntaansa.
Anteeksiannolla on Jumalan valtakuntaan liittyvä tarkoitus.
Jos tiedämme saaneemme Jumalan armosta synnit anteeksi, -
se vaikuttaa meissä hänen valtakuntansa mukaista käytöstä.
Tahdomme elää valtakunnan kansalaisina jo nyt, -
jotta hänen palatessaan meistä näkyisi hänen valtakuntansa -
ja jotta olisimme todistuksena Jumalan valtakunnan todellisuudesta.
Kun ihmiset näkevät päätöksesi ja tekosi, -
näkevätkö he Jumalan valtakunnalle antautuneen ihmisen?
Vai etkö erotu massasta?
Muutaman viikon kuluttua pääsemme Hepr. 11:een.
Siellä on lista poikkeuksellisista ihmisistä.
He elivät eri tavoin. He olivat vieraita tälle maailmalle, -
koska he ymmärsivät taivaallisen kutsumuksensa, -
ja heidän elämässään näkyi Jumalan valtakunnan todellisuus.
Näkyvätkö sinusta Raamatun totuus ja Jumalan valtakunta?
Ovatko ne sinulle tulenpalavan tärkeitä?
Jos todella ymmärrät, kuka Messias on ja mitä hän on puolestasi tehnyt, -
elämäsi muuttuu radikaalisti.
Näkökulmasi, elämäsi tarkoitus ja ajattelutapasi muuttuvat -
Jumalan tahdon mukaisiksi.
Näkyykö elämästäsi Jumalan tahdon mukaisuus?
Vai yritätkö saada Jumalaa toimimaan oman tahtosi mukaan?
Jostain syystä hänen tahtonsa ei sinua kiinnosta. Se on häpeällistä.
Mietitään rukouksessa Jumalan tahtoa ja totuutta, -
jotta saamme halun elää hänen tahtonsa mukaisesti.
Pelastumme armosta, -
mutta meidän tulee elää kuuliaisina Jumalan ilmoittamalle totuudelle.
Aikani loppuu taas. Ensi viikolla pääsemme Hepr. 10:een.
Toivottavasti sait siunauksen, josta voit kertoa muillekin.
Tulethan taas ensi viikolla seuraamaan lähetystämme.
Saat meistä lisätietoa sivustoltamme LoveIsrael.org.
Siellä on lisää Baruchin opetusta videoina, -
joita voit katsella tai ladata koneellesi.
Nähdään ensi viikolla. Siunausta sinulle Jeesuksessa!
Suomennos: Annamari Kortelainen